ભારત અને શ્રીલંકા વચ્ચેની 3 ટેસ્ટ મેચ સીરિઝની બીજી મેચ કોલંબો ખાતે રમાઇ રહી છે, આ મેચનો આજે એટલે કે શુક્રવારે બીજો દિવસ છે. પહેલી ટેસ્ટ મેચમાં ભારત 304 રનના અંતરથી જીત્યું હતું, આ સીરિઝમાં ભરત 1-0થી આગળ છે. કપ્તાન વિરાટ કોહલીની સેના બીજી ટેસ્ટ મેચ પણ જીતી ટેસ્ટ સીરિઝ પર કબજો કરવા મેદાનમાં ઉતરી છે. બીજી ટેસ્ટ મેચના પહેલા દિવસે ભારતે ટોસ જીતી પ્રથમ બેટિંગ કરવાનો નિર્ણય કર્યો હતો, ભારતે 3 વિકેટના નુકસાન સાથે 344 રન બનાવ્યા હતા. ભારતીય ખેલાડીઓ ચેતેશ્વર પૂજારા અને કે.એલ.રાહુલે શાનદાર રમતનું પ્રદર્શન કરતાં કેટલાક રેકોર્ડ પણ બનાવ્યા હતા.